
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 92
                                                                 din 29 mai 2019
privind modificarea Organigramei și a Statului de funcții ale Direcției de Asistență Socială Sighișoara
   Consiliul Local al Municipiului Sighişoara, întrunit în ședință ordinară,
   Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.999/10.05.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

   În conformitate cu prevederile Ordinului nr. 5298/1668/2011 pentru aprobarea Metodologiei privind examinarea stării de sănătate a preşcolarilor şi elevilor din unităţile de învăţământ de stat şi particulare autorizate/acreditate, privind acordarea asistenţei medicale gratuite şi pentru promovarea unui stil de viaţă sănătos, cu modificările și completările ulterioare – anexa nr. 4 pct. II, lit. b);

   Văzând cererea cu nr. 329/26.03.2019 a Colegiului Național “Mircea Eliade” Sighișoara, înregistrată la Direcția de Asistență Socială Sighișoara cu nr. 808/17.04.2019 și referatul nr. 48/21.03.2019, înregistrat la Direcția de Asistență Socială Sighișoara cu nr. 601/25.03.2019, întocmit de doamna dr. Moșneag Iulia-Corina, medic specialist în cadrul Compartimentului Asistență Medicală și de Medicină Dentară Acordată în Unitățile de Învățământ, prin care se solicită și se justifică necesitatea înființării unui post de asistent medical în cabinetul medical din structura Colegiului Național “Mircea Eliade” Sighișoara, având în vedere autorizația sanitară de funcționare nr. 67/07.02.2019, precum și numărul de elevi care frecventează această unitate de învățământ;

   Văzând cererea cu nr. 272/17.04.2019 a Liceului Teoretic “Joseph Haltrich” Sighișoara, înregistrată la Direcția de Asistență Socială Sighișoara cu nr. 806/17.04.2019 și referatul înregistrat la Direcția de Asistență Socială Sighișoara cu nr. 336/18.02.2019, întocmit de doamna dr. Munteanu Cornelia-Petronela, medic specialist în cadrul Compartimentului Asistență Medicală și de Medicină Dentară Acordată în Unitățile de Învățământ, prin care se solicită și se justifică necesitatea înființării unui post de asistent medical în cabinetul medical din structura Liceului Teoretic “Joseph Haltrich” Sighișoara, având în vedere autorizația sanitară de funcționare nr. 888/18.06.2018, precum și numărul de elevi care frecventează această unitate de învățământ;

   În conformitate cu prevederile art. 83 din Legea nr. 1/2011, Legea educației naționale, cu modificările și completările ulterioare;

   Având în vedere prevederile Ordinului nr. 653/2001 privind asistenţa medicală a preşcolarilor, elevilor şi studenţilor, cu modificările și completările ulterioare;

   Ținând cont de prevederile O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările și completările ulterioare;

   Văzând Referatul de evaluare cu nr. 660/01.04.2019, întocmit de doamna dr. Munteanu Cornelia-Petronela și aprobat de directorul executiv al Direcției de Asistență Socială Sighișoara;

   Având în vedere prevederile art. 45^1 și art. 45^2 din Regulamentul-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin H.G. nr. 286/2011, cu modificările și completările ulterioare;
   Ținând cont de Procedura de organizare și desfășurare a examenului de promovare a personalului contractual din cadrul Direcției de Asistență Socială Sighișoara, aprobată prin Dispoziția Directorului executiv al Direcției de Asistență Socială Sighișoara nr. 102/09.04.2019;

   Urmare a concursului de promovare în grad profesional imediat superior celui deținut, organizat de Direcția de Asistență Socială Sighișoara, în data de 07.05.2019, în conformitate cu prevederile H.G. nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, la care a participat doamna Szakacs Alexandra, dat fiind faptul că îndeplinea condițiile pentru promovare;

   Având în vedere faptul că doamna Szakacs Alexandra a fost declarată “admis” la examenul de promovare din funcția de asistent medical debutant (PL) în funcția de asistent medical (PL) în cadrul Compartimentului Asistență Medicală și de Medicină Dentară acordată în Unitățile de Învățământ, organizat de Direcția de Asistență Socială Sighișoara în data de 07.05.2019;

   Luând în considerare prevederile Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare;

   Având în vedere Raportul de specialitate al Direcției de Asistență Socială Sighișoara cu nr. 953/10.05.2019, înregistrat la Municipiul Sighișoara cu nr. 12.993/10.05.2019, prin care se propune şi se justifică înființarea a două posturi de asistent medical generalist (PL) în structura Compartimentului de Asistență Medicală și de Medicină Dentară în Unitățile de Învățământ din cadrul Direcției de Asistență Socială Sighișoara, precum și transformarea unei funcții contractuale de execuție din Statul de funcții al Direcției de Asistență Socială Sighişoara, îndeplinindu-se prevederile legale în acest sens;
   Având în vedere avizele favorabile ale tuturor comisiilor pe domenii de specialitate;
   În temeiul prevederilor art. 36 alin. (2) lit. a), alin. (3) lit. b), art. 45 alin. (1) și a art. 115 alin. (1) lit. b) din Legea nr. 215/2001, Legea administraţiei publice locale, republicată, cu completările şi modificările ulterioare,


    H O T Ă R Ă Ş T E:

Art. 1. (1) Se aprobă înființarea a două posturi de asistent medical generalist (PL) în structura Compartimentului de Asistență Medicală și de Medicină Dentară în Unitățile de Învățământ din cadrul Direcției de Asistență Socială Sighișoara.


(2) Se aprobă transformarea funcției contractuale de execuție de asistent medical debutant (PL) ocupată de doamna Szakacs Alexandra, în funcția contractuală de execuție de asistent medical (PL) în cadrul Compartimentului Asistență Medicală și de Medicină Dentară acordată în Unitățile de Învățământ, potrivit Statului de funcții al Direcției de Asistență Socială Sighișoara, conform Anexei nr. 2, care face parte integrantă din prezenta hotărâre, unde se menționează transformarea acestei funcții contractuale de execuție.
Art. 2. Date fiind prevederile art. 1 din prezenta hotărâre, se aprobă modificarea Organigramei și a Statului de funcții ale Direcției de Asistență Socială Sighișoara, conform anexelor nr. 1, respectiv nr. 2, care fac parte integrantă din prezenta hotărâre.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcția de Asistență Socială Sighișoara. 

Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Directorului executiv al Direcției de Asistență Socială Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Marcu Gheorghe                                                                            
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Direcția de Asistență Socială Sighișoara;

  1 ex. Serviciul Resurse Umane și Administrare Sistem Informatic.
  9 ex.
  B.A. 

